**ENTYΠO I\_5**

**Πίνακας Δικαιολογητικών**

1. Αποδεικτικό κατάθεσης της Αίτησης στήριξης
2. Αίτηση Στήριξης
3. Σε περίπτωση νομικών προσώπων: Απόφαση ορισμού νόμιμου εκπροσώπου, Απόφαση του αρμοδίου οργάνου του φορέα για υποβολή πρότασης, ΦΕΚ , Πίνακες μετόχων/εταίρων, Καταστατικό ή σχέδιο καταστατικού. Ιδιωτικό συμφωνητικό σύμπραξης /συνεργασίας συμμετοχής στις περιπτώσεις προτάσεων συνεργασίας
4. Μελέτη Βιωσιμότητας (Υπόδειγμα Παραρτήματος Ι\_8)
5. Αποδεικτικά κατοχής/χρήσης ακινήτου

Ως προς το ιδιοκτησιακό καθεστώς της πρότασης μπορούν να γίνουν αποδεκτά:

α) Τίτλοι κυριότητας :

1. συμβόλαιο πώλησης,

2. δωρεά,

3. γονική παροχή,

4. δικαστική απόφαση αναγνωριστική χρησικτησίας,

5. κληρονομική διαδοχή

β) πολυετές μισθωτήριο συμβόλαιο,

γ) σύμβαση χρησιδανείου,

δ) σύμβαση παραχώρησης χρήσης,

ε) προσύμφωνο μεταβίβασης – αγοραπωλησίας ή μίσθωσης ακινήτου, ή χρησιδανείου ή παραχώρησης χρήσης και

στ) οποιοδήποτε άλλο στοιχείο αποδεικνύει κατά περίπτωση την κατοχή ή χρήση κυρίως στις περιπτώσεις ανυπαρξίας τίτλων για δημόσιες εκτάσεις

Σε περίπτωση πράξεων που περιλαμβάνουν επενδύσεις σε νέες ή υφιστάμενες υποδομές, απαιτούνται είτε αποδεικτικά ιδιοκτησίας στο όνομα του δικαιούχου είτε μακροχρόνια μίσθωση που να καλύπτει χρονική περίοδο, τουλάχιστον δεκαπέντε (15) έτη επί του γηπέδου ή του οικοπέδου ή/και του ακινήτου, στις οποίες πραγματοποιούνται οι επενδύσεις. Σε περίπτωση εκσυγχρονισμού χωρίς επέμβαση στον φέροντα οργανισμό του κτιρίου ή σε περίπτωση μικρών προσθηκών που συμπληρώνουν την λειτουργικότητα του κτιρίου οι οποίες σε κάθε περίπτωση αποτελούν λιγότερο από το 10% του αιτούμενου κόστους, εννέα (9) έτη.

Οι παραπάνω χρονικοί περίοδοι, υπολογίζονται από την ημερομηνία δημοσιοποίησης της πρόσκλησης, ανεξάρτητα από την ημερομηνία υπογραφής των σχετικών εγγράφων. Σε κάθε περίπτωση η ημερομηνία υπογραφής τους θα πρέπει να είναι πριν την υποβολή της αίτησης στήριξης.

Σε κάθε περίπτωση το γήπεδο ή το οικόπεδο ή το ακίνητο θα πρέπει να είναι ελεύθερο βαρών(**απαιτείται πιστοποιητικό μη βαρών**), εκτός της περίπτωσης που το βάρος έχει προκύψει από επιχειρηματικό δάνειο για την ίδια φύση επένδυσης ή θα προκύψει από επιχειρηματικό δάνειο για την υλοποίηση της πρότασης ή από δάνειο για την αντιμετώπιση φυσικής καταστροφής, από την οποία επλήγη η επιχείρηση.

Στην περίπτωση που ο υποψήφιος επενδυτής είναι ο επικαρπωτής, ο ψιλός κύριος θα πρέπει να υποβάλλει Υπεύθυνη Δήλωση ότι συμφωνεί και αποδέχεται την προτεινόμενη χρήση του ακινήτου από τον επικαρπωτή. Στην περίπτωση που ο υποψήφιος επενδυτής είναι ο ψιλός κύριος, ο επικαρπωτής θα πρέπει να υποβάλλει Υπεύθυνη Δήλωση ότι συμφωνεί και αποδέχεται την προτεινόμενη χρήση του ακινήτου από τον ψιλό κύριο. Και στις δύο ως άνω αναφερόμενες περιπτώσεις δεν απαιτείται για τον υπευθύνως δηλούντα να εξετασθεί αν πληρούνται όλα τα λοιπά κριτήρια, που αφορούν το φορέα.

Σε περίπτωση συγκυριότητας στην αίτηση στήριξης θα πρέπει να υπάρχουν εκτός από τα δικαιολογητικά συγκυριότητας του ακινήτου και αντίστοιχα δικαιολογητικά πλήρους χρήσης/κατοχής του ακινήτου από τον συγκύριο που είναι υποψήφιος επενδυτής σύμφωνα με όσα αναφέρονται αναλυτικά στην πρώτη παράγραφο ανωτέρω. Ειδικά στην περίπτωση που συγκύριος είναι ανήλικος, θα πρέπει στην αίτηση στήριξης να υπάρχει δικαστική άδεια στους κηδεμόνες για οποιαδήποτε πράξη μεταβίβασης ή μίσθωσης αφορά το ιδανικό μερίδιο του ανηλίκου.

Στην περίπτωση υπό σύσταση εταιρειών, η κατοχή – χρήση του ακινήτου με βάση τα ανωτέρω θα πρέπει να αποδεικνύεται από έναν τουλάχιστον από τους εταίρους.

Σε περίπτωση που σκοπός της πράξης είναι αποκλειστικά ή εν μέρει ο οινοτουρισμός με την έννοια του Ν. 4276/2014(ΦΕΚ 155/Α/30−07−2014), τότε ο δικαιούχος οφείλει να τηρεί στο σύνολό του ή στο μέρος που αναλογεί στην επένδυση τις προδιαγραφές της ΚΥΑ 1746/21-01-2015 (ΦΕΚ135/Β/2015).

1. Τοπογραφικό διάγραμμα, Διάγραμμα δόμησης, Αρχιτεκτονικά σχέδια (όψεις κατόψεις, τομές), ΦΕΚ Παραδοσιακού οικισμού, ΦΕΚ χαρακτηρισμού κτιρίου ως διατηρητέο ή παραδοσιακό, Μηχανολογικό σχέδιο (κάτοψη με διάταξη μηχανημάτων και ιπποδυνάμεις), Βεβαίωση χρήσεων γης, Πιστοποιητικό μη βαρών, Χάρτης εντοπισμού θέσης
2. Φωτογραφική Τεκμηρίωση υφιστάμενης κατάστασης ,
3. Βεβαίωση συμμετοχής σε Δίκτυο.
4. Υπεύθυνες Δηλώσεις, Άλλες Τυποποιημένες Δηλώσεις.
5. Υπεύθυνη Δήλωσης ως Υπόδειγμα Παραρτήματος Ι\_9
6. ΜΜΕ ως Υπόδειγμα Παραρτήματος Ι\_6
7. Υπεύθυνη Δήλωση ως Υπόδειγμα Παραρτήματος Ι\_7 de minimis (όπου απαιτείται)
8. Υπεύθυνη Δήλωση για την κάλυψη της ιδίας συμμετοχής σε περίπτωση που δεν προσκομίζεται άλλο δικαιολογητικό.
9. Υπεύθυνη Δήλωση υποβολής έγκρισης περιβαλλοντικών όρων (ή απαλλακτικό αυτής) σε περίπτωση που δεν υποβάλλεται έγκριση περιβαλλοντικών όρων.
10. Λοιπές Υ.Δ που θεωρούνται απαραίτητες από τον δικαιούχο.
11. Σε περίπτωση φυσικών προσώπων κατά περίπτωση Ε1, Ε3, E5, E7, Εκκαθαριστικά Δ.Ο.Υ., Έναρξη ΔΟΥ / ΚΑΔ, Ισολογισμοί, Βιβλία Β κα Γ κατηγορίας, Μητρώο αγροτών (για αγρότες), Αίτηση ενιαίας ενίσχυσης (ΟΣΔΕ)
12. Άδεια Υπηρεσιακού Συμβουλίου ή άλλου Αρμόδιου Οργάνου.
13. Αντίγραφο ταυτότητας ή διαβατηρίου
14. Πτυχίο / Βεβαίωση Σπουδών / Βεβαίωση Επαγγελματικής Κατάρτισης, Βιογραφικά Σημειώματα
15. Βεβαίωση εργοδότη / Ασφαλιστικού φορέα, Συμβάσεις απασχόλησης, Βεβαίωση συνεργασίας από Δίκτυα.
16. Δικαιολογητικά Κάλυψης Ιδιωτικής Συμμετοχής
17. Βεβαίωση Τράπεζας χρηματικών διαθεσίμων – υπόλοιπου στο όνομα του δικαιούχου ή
18. Βεβαίωση Τράπεζας κατοχής κινητών αξιών (Μετοχές , Ομόλογα κλπ) στις οποίες αποτιμάται η τρέχουσα αξία τους ή
19. Βεβαίωση έγκρισης δανείου ή
20. Υπεύθυνη Δήλωση
21. Βεβαίωση Αρμόδιου Διοικητικού Φορέα για παραγωγή προϊόντων ή την επεξεργασία πρώτων υλών, ποιότητας βάσει προτύπων.
22. Στοιχεία Αδειών – Εγκρίσεων- Μελετών

Προσκόμιση υπαρχουσών αδειών –μελετών εγκρίσεων που απαιτούνται όπως π.χ Απόφαση έγκρισης περιβαλλοντικών όρων, Άδεια Εγκατάστασης, Άδεια Δόμησης, Επιμέρους Άδειες, Αιτήσεις για την έκδοση των προηγούμενων, Εγκεκριμένες Μελέτες , Εγκρίσεις κλπ

Για υφιστάμενες επιχειρήσεις : Έναρξη επιτηδεύματος – εκτύπωση ΑΑΔΕ, Άδεια Λειτουργίας, Σήμα ΕΟΤ(για καταλύματα) κλπ

1. Ιδιωτικά Συμφωνητικά με παραγωγούς
2. Αναλυτικό προϋπολογισμό πρότασης σε ηλεκτρονική επεξεργάσιμη μορφή (αποστολή με το φυσικό φάκελο ηλεκτρονικού αρχείου)
3. Αναλυτική επιμέτρηση κτιριακών εργασιών
4. Σε περίπτωση υποβολής αιτήσεων με την χρήση του αρ. 14 Καν. ΕΕ 651/2014 (Υποδράσεις 19.2.3.3, 19.2.3.4 και 19.2.3.5) υποβάλλονται ανάλογα με τον τύπο της επιχείρησης τα δικαιολογητικά που αναφέρονται στο σημείο Β. του Παραρτήματος ΙΙ.4 ΟΡΙΣΜΟΣ ΠΡΟΒΛΗΜΑΤΙΚΩΝ
5. Σε περίπτωση υποβολής αιτήσεων με την χρήση τoy Καν. ΕΕ 651/2014 (Υποδράσεις 19.2.3.3, 19.2.3.4 και 19.2.3.5) υποβάλλεται φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Επιτροπής
6. Σε περίπτωση υποβολής αιτήσεων με την χρήση των Καν. ΕΕ 651/2014 υπεύθυνη δήλωση δικαιούχου ότι κατά τα δύο έτη που προηγούνται της αίτησης για ενίσχυση, δεν έχει προβεί σε μετεγκατάσταση στην επιχειρηματική εγκατάσταση στην οποία θα πραγματοποιηθεί η αρχική επένδυση για την οποία ζητείται η ενίσχυση, και δεσμεύεται ότι δεν θα το πράξει εντός μέγιστης περιόδου δύο ετών μετά την ολοκλήρωση της αρχικής επένδυσης για την οποία ζητείται η ενίσχυση.